b'\n_START_ARTICLE_\nInteresseteorien\n_START_PARAGRAPH_\nInteresseteorien er et emne i straffeprosessen som handler om straffebudenes beskyttelsesinteresse._NEWLINE_En del av interesseteorien beskriver hvordan domstolene har frihet til \xc3\xa5 anvende et annet straffebud enn det som er anvendt i tiltalebeslutningen eller stevningen. Vilk\xc3\xa5ret er at straffebudet beskytter den samme interesse som det som den p\xc3\xa5taleberettigede (forn\xc3\xa6rmede eller p\xc3\xa5talemyndigheten) har anvendt. Den annen del av interesseteorien beskriver hvordan forn\xc3\xa6rmedes p\xc3\xa5talerett er avhengig av at straffebudet beskytter en privat interesse.\n_START_SECTION_\nStraffebudene\n_START_PARAGRAPH_\nDomstolene gj\xc3\xb8r en konkret vurdering av det straffebudet som er anvendt i stevningen. I dommen fra 1911 var det ikke bare straffeloven av 1902 \xc2\xa7 325 (1) nr. 4 som var anvendt, men ogs\xc3\xa5 \xc2\xa7 123. Domstolen m\xc3\xa5tte m\xc3\xa5tte derfor ogs\xc3\xa5 vurdere om dette straffebudet beskyttet en privat interesse. P\xc3\xa5 liknende m\xc3\xa5te m\xc3\xa5 det gj\xc3\xb8res konkrete vurderinger av alle straffebudene n\xc3\xa5r saken kommer opp for domstolen. Etter at et straffebuds beskyttelsesinteresse er avgjort av domstolen er det ikke mulig \xc3\xa5 komme til en motsatt slutning i en annen sak.'